wannaphong/clean_thaiwikipedia huggingface dataset:
# เขตการปกครองของประเทศสกอตแลนด์
เขตการปกครองของประเทศสกอตแลนด์ เพื่อประโยชน์ในด้านการบริหารราชการส่วนท้องถิ่น สกอตแลนด์ได้แบ่งเขตการปกครองออกเป็น 32 ท้องที่ เรียกว่า "พื้นที่สภา" (council areas) ซึ่งปกครองโดยองค์กรปกครองระดับเดียวWith respect to Scotland the phrase "unitary authority" is merely descriptive; in the United Kingdom the phrase "unitary authority" as a designation is specific to English local government areas. คือ "สภา" (council) สภาเหล่านี้มีสิทธิ์ที่จะเลือกใช้ชื่อทางการเป็นภาษาเกลิกแบบสกอตว่า "โกร์ลเยอ"  ตามพระราชบัญญัติรัฐบาลท้องถิ่น (ชื่อเกลิก) ค.ศ. 1997Local Government (Gaelic Names) (Scotland) Act 1997 แต่ก็มีเพียง "โกร์ลเยอนันเอลันเชียร์"  หรือสภาพื้นที่หมู่เกาะเอาเตอร์เฮบริดีสเท่านั้นที่เลือกใช้สิทธิ์ที่ว่านี้ ในขณะที่สภาพื้นที่ไฮแลนด์เลือกใช้ชื่อภาษาเกลิกแบบสกอตคือ "โกร์ลเยอนาแกอัลตัคก์"  ควบคู่ไปกับชื่อภาษาอังกฤษในบริบทที่ไม่เป็นทางการ

การแบ่งเขตการปกครองเป็นพื้นที่สภาเริ่มใช้มาตั้งแต่วันที่ 1 เมษายน ค.ศ. 1996 ภายใต้บทบัญญัติแห่งพระราชบัญญัติรัฐบาลส่วนท้องถิ่น (สกอตแลนด์) ค.ศ. 1994 (Local Government etc. (Scotland) Act 1994)

ในอดีต สกอตแลนด์แบ่งเขตการปกครองออกเป็น 34 เทศมณฑล (counties, shires) ซึ่งในปัจจุบันยังมีที่ใช้อยู่บ้างในบริบททางภูมิศาสตร์และวัฒนธรรม แม้ว่าจะไม่ได้ใช้ในการปกครองแล้วก็ตาม

 แผนที่และชื่อพื้นที่สภา 
left
<li>อินเวอร์ไคลด์
<li>เรนฟรูว์เชอร์
<li>เวสต์ดันบาร์ตันเชอร์
<li>อีสต์ดันบาร์ตันเชอร์
<li>นครกลาสโกว์
<li>อีสต์เรนฟรูว์เชอร์
<li>นอร์ทแลนาร์กเชอร์
<li>ฟอลเคิร์ก
<li>เวสต์โลเทียน
<li>นครเอดินบะระ
<li>มิดโลเทียน
<li>อีสต์โลเทียน
<li>แคล็กแมนนันเชอร์
<li>ไฟฟ์
<li>นครดันดี
<li>แองกัส
<ol start=17>
<li>แอเบอร์ดีนเชอร์
<li>นครแอเบอร์ดีน
<li>มะรีย์
<li>ไฮแลนด์
<li>เอาเตอร์เฮบริดีส (นาเฮลานันเชียร์)
<li>อาร์ไกล์และบิวต์
<li>เพิร์ทและคินรอสส์
<li>สเตอร์ลิง
<li>นอร์ทแอร์เชอร์
<li>อีสต์แอร์เชอร์
<li>เซาท์แอร์เชอร์
<li>ดัมฟรีสและแกลโลเวย์
<li>เซาท์แลนาร์กเชอร์
<li>สกอตติชบอร์เดอส์
<li>ออร์กนีย์
<li>เชตแลนด์
# อีสต์ออฟอิงแลนด์
ภาคตะวันออกของอังกฤษ  เป็นหนึ่งในเก้าภูมิภาคของประเทศอังกฤษที่ก่อตั้งในปี ค.ศ. 1994 และรับเป็นส่วนหนึ่งของสถิติใน ปี ค.ศ. 1999 ภาคตะวันออกของอังกฤษรวมมลฑลเอสเซกซ์, ฮาร์ตฟอร์ดเชอร์, เบดฟอร์ดเชอร์, เคมบริดจ์เชอร์, นอร์ฟอล์ก และซัฟฟอล์ก  
ในปี ค.ศ. 2011 ภาคตะวันออกมีประชากรทั้งหมดประมาณ 5,847,000 คน ภูมิภาคทั่วไปเป็นที่ต่ำและที่สูงที่สุดอยู่ในบริเวณคลิปเปอร์ดาวน์ในบักกิงแฮมเชอร์ในภาคตะวันออกเฉียงใต้ที่มีความสูง 249 เมตร

อิปสวิช, ลูตัน, โคลเชสเตอร์ และเคมบริดจ์เป็นเมืองที่มีประชากรหนาแน่นที่สุดของภาค ทางด้านใต้เป็นแนวที่อยู่อาศัยของผู้เดินทางไปทำงานในลอนดอน (London commuter belt)

 ประวัติ 
ก่อนที่จะก่อตั้งขึ้นเป็นภาคตะวันออกของอังกฤษเดิมเคยเป็นเขตปกครองที่แคบกว่าของอีสต์แองเกลีย ที่ไม่รวมเอสเซกซ์, ฮาร์ตฟอร์ดเชอร์ และเบดฟอร์ดเชอร์ และเดิมเป็นส่วนหนึ่งของภาคตะวันออกเฉียงใต้ การเรียกบริเวณโดยทั่วไปแล้วมักจะรู้จักกันในชื่ออีสต์แองเกลีย บริเวณที่ใกล้กับลอนดอนมักจะเรียกรวมกับภาคตะวันออกเฉียงใต้โดยมีเอสเซกซ์และฮาร์ตฟอร์ดเชอร์เป็นส่วนหนึ่งของ “มลฑลรอบนครหลวง” (Home Counties)
# เซาท์เวสต์อิงแลนด์
ภาคตะวันตกเฉียงใต้ของอังกฤษ  เป็นหนึ่งในเก้าภูมิภาคของประเทศอังกฤษและโดยเนื้อที่แล้วเป็นภาคที่ใหญ่ที่สุดในบรรดาเก้าภาคที่มีบริเวณตั้งแต่กลอสเตอร์เชอร์และวิลต์เชอร์ไปจนถึงคอร์นวอลล์และหมู่เกาะซิลลี ภาคตะวันตกเฉียงใต้ครอบคลุมบริเวณที่เรียกว่าเวสต์คันทรี (West Country) และเวสเซกซ์ 

ภาคตะวันตกเฉียงใต้มีเนื้อที่ 23,829 ตารางกิโลเมตร โดยมีประชากรทั้งหมดประมาณ 5,289,000 คนและมีความหนาแน่นของประชากรเป็นจำนวน 220 ต่อหนึ่งตารางกิโลเมตร

บริเวณนี้มีชื่อเสียงในการผลิตเนยแข็งชนิดที่เรียกกันว่าเชดดาร์ชีส ที่เริ่มทำกันที่หมู่บ้านเชดดาร์, เดวอนมีชื่อเสียงในเรื่อง “cream tea” ซึ่งเป็นการดื่มชานมกับการกิน “สกอน” (คล้ายมัฟฟินแต่ไม่มีความหวาน) กับครีมข้น (clotted cream) และแยมผลไม้ และในเรื่องไซเดอร์ (cider) ซึ่งเป็นเครื่องดื่มแอลกอฮอล์ที่ทำจาการหมักน้ำแอปเปิล (ต่างจากไซเดอร์บางชนิดในสหรัฐที่ไม่มีแอลกอฮอล์) นอกจากนั้นยังเป็นที่ตั้งของโครงการอีเด็น, อาร์ดแมนแอนิเมชันส (Aardman Animations), งานเทศกาลกลาสตันบรี และงานแสดงบอลลูนนานาชาติประจำปีที่บริสตอล และสถานที่ท่องเที่ยวและชายหาดในคอร์นวอลล์ อุทยานแห่งชาติสองแห่งและมรดกโลกสี่แห่งก็ตั้งอยู่ในภาคนี้
# เซาท์อีสต์อิงแลนด์
ภาคตะวันออกเฉียงใต้ของอังกฤษ  เป็นหนึ่งในเก้าภูมิภาคของประเทศอังกฤษที่ก่อตั้งในปี ค.ศ. 1994 และรับเป็นส่วนหนึ่งของสถิติใน ปี ค.ศ. 1999 ภาคตะวันออกเฉียงใต้รวมมลฑลบาร์กเชอร์, บักกิงแฮมเชอร์, อีสต์ซัสเซกซ์, แฮมป์เชอร์, ไอล์ออฟไวต์, เคนต์, ออกซฟอร์ดเชอร์, เซอร์รีย์ และเวสต์ซัสเซกซ์ คำที่ใช้กันโดยทั่วไปในการเรียกบริเวณนี้คือ “ตะวันออกเฉียงใต้” แต่ความหมายต่างกันออกไปมาก ภาคตะวันออกเฉียงใต้มีเนื้อที่ 19,096 ตารางกิโลเมตร ในปี ค.ศ. 2001 มีประชากรทั้งหมดประมาณ 8,000,550  คนโดยมีความหนาแน่นของประชากรเป็นจำนวน 419 ต่อหนึ่งตารางกิโลเมตร

ภาคตะวันออกเฉียงใต้ก็เช่นเดียวกับภาคอื่นยกเว้นนครลอนดอนและปริมณฑลที่ไม่มีผู้แทนที่ได้รับเลือกจากประชาชนและอำนาจส่วนกลาง ความพยายามในอันที่จะก่อตั้งรัฐบาลระดับภาคจากการเลือกตั้งที่เสนอโดยพรรคกรรมกรหลังจากการเลือกตั้งในปี ค.ศ. 1997 ไม่ประสบความสำเร็จ ศูนย์กลางของรัฐบาลอยู่ที่กิลด์ฟอร์ดเมืองที่ใหญ่ที่สุดในภาคโดยจำนวนประชากรคือเมืองไบรตันและโฮฟ แต่เมืองที่มีอิทธิพลต่อเศรษฐกิจของบริเวณนี้คือลอนดอน จุดที่สูงที่สุดอยู่ที่เนินวอลบรีในบาร์กเชอร์ที่สูง  297 เมตรจากระดับน้ำทะเล
# กลอสเตอร์
กลอสเตอร์ (ภาษาอังกฤษ: Gloucester) เป็นนครและเมืองหลวงของเทศมณฑลกลอสเตอร์เชอร์ในภาคตะวันตกเฉียงใต้ของประเทศอังกฤษ กลอสเตอร์ตั้งอยู่ทางติดกับชายแดนเวลส์และตั้งอยู่บนฝั่งแม่น้ำเซเวิร์น ราว 51 กิโลเมตรทางตะวันออกเฉียงเหนือของบริสตอลและ 72 กิโลเมตรทางใต้ของตะวันตกเฉียงใต้ของเบอร์มิงแฮม

กลอสเตอร์ก่อตั้งเมื่อปี ค.ศ. 48 โดยจักรวรรดิโรมัน ในชื่อ “Glevum” และได้รับพระบรมราชานุญาต (charter) ให้เป็นเมืองครั้งแรกในปี ค.ศ. 1155 โดยสมเด็จพระเจ้าเฮนรีที่ 2 ทางด้านเศรษฐกิจกลอสเตอร์เป็นเมืองอุตสาหกรรมการบริการ (service industries) และมีความสำคัญทางด้านการเงินและทางด้านธุรกิจ โดยเป็นที่ตั้งของธนาคารเชลท์แนมและกลอสเตอร์ และมีบทบาทสำคัญที่เกี่ยวข้องกับอุตสกรรมการบิน

กลอสเตอร์มีประชากรทั้งหมดประมาณ 123,205 คนและเป็นที่ตั้งของมหาวิหารกลอสเตอร์

 เมืองพี่น้อง 
กลอสเตอร์เป็นเมืองพี่น้องกับ
 เทรียร์ เยอรมนี (1957)
 แม็ส ฝรั่งเศส (1967)
🇮🇳 สาวะตี อินเดีย (1989)

กลอสเตอร์ยังเคยเป็นเมืองพี่น้องกับเคาดาในเนเธอร์แลนด์ แต่ความสัมพันธ์นี้ได้ยุติลงใน ค.ศ. 2015
# รายนามประมุขแห่งรัฐกัมพูชา
บทความนี้เป็นรายพระนามและรายนามประมุขแห่งรัฐกัมพูชา ตั้งแต่ได้รับเอกราชจากประเทศฝรั่งเศสเป็นต้นมา โดยปัจจุบันประมุขแห่งรัฐคือ พระมหากษัตริย์แห่งราชอาณาจักรกัมพูชา

 รายพระนามและรายนามประมุขแห่งรัฐ 

 พระมหากษัตริย์แห่งราชอาณาจักรกัมพูชา(พ.ศ. 2484 - พ.ศ. 2503) ลำดับ  รายพระนาม  เริ่มวาระ สิ้นสุดวาระ  หมายเหตุ   พระบาทสมเด็จพระบรมนาถนโรดมสีหนุ  26 เมษายน พ.ศ. 2484  2 มีนาคม พ.ศ. 2498    พระบาทสมเด็จพระบรมนาถนโรดมสุรามฤต  3 มีนาคม พ.ศ. 2498  2 เมษายน พ.ศ. 2503  ประมุขแห่งรัฐ(พ.ศ. 2503 - พ.ศ. 2515) ลำดับ  รายพระนาม / รายนาม  เริ่มวาระ สิ้นสุดวาระ  หมายเหตุ   จวบ เฮล  3 เมษายน พ.ศ. 2503  6 เมษายน พ.ศ. 2503  รักษาการ สมัยที่ 1   เจ้าสีสุวัตถิ์มณีเรศ  6 เมษายน พ.ศ. 2503  13 มิถุนายน พ.ศ. 2503  ประธานสภาผู้สำเร็จราชการแผ่นดิน   จวบ เฮล  13 มิถุนายน พ.ศ. 2503  20 มิถุนายน พ.ศ. 2503  รักษาการ สมัยที่ 2   เจ้านโรดมสีหนุ  20 มิถุนายน พ.ศ. 2503  18 มีนาคม พ.ศ. 2513  สมัยที่ 1   เจง เฮง  18 มีนาคม พ.ศ. 2513  10 มีนาคม พ.ศ. 2515  รักษาการถึงวันที่ 9 ตุลาคม พ.ศ. 2513   ลอน นอล  10 มีนาคม พ.ศ. 2515  14 มีนาคม พ.ศ. 2515  (ทหาร) ประธานาธิบดีแห่งสาธารณรัฐเขมร(พ.ศ. 2515 - พ.ศ. 2518) ลำดับ  รายนาม  เริ่มวาระ สิ้นสุดวาระ  หมายเหตุ   ลอน นอล  14 มีนาคม พ.ศ. 2515  12 เมษายน พ.ศ. 2518  (ทหาร / พรรคสังคมสาธารณรัฐ (PSR))   เซากัม คอย  1 เมษายน พ.ศ. 2518  12 เมษายน พ.ศ. 2518  รักษาการแทนลอน นอล   สัก สุตสคาน  12 เมษายน พ.ศ. 2518  17 เมษายน พ.ศ. 2518  รักษาการ / ประธานสภาสูงสุด  ประมุขแห่งรัฐ(พ.ศ. 2518 - พ.ศ. 2519) ลำดับ  รายพระนาม  เริ่มวาระ สิ้นสุดวาระ  หมายเหตุ   เจ้านโรดมสีหนุ  17 เมษายน พ.ศ. 2518  11 เมษายน พ.ศ. 2519  (แนวร่วมแห่งชาติกัมพูชา (FUNK)) ประธานสภาบริหารสูงสุดแห่งรัฐ(พ.ศ. 2519 - พ.ศ. 2522) ลำดับ  รายนาม  เริ่มวาระ สิ้นสุดวาระ  หมายเหตุ   เขียว สัมพัน  11 เมษายน พ.ศ. 2519  7 มกราคม พ.ศ. 2522  (พรรคคอมมิวนิสต์กัมพูชา (PCK)) ประธานสภาปฏิวัติประชาชนกัมพูชา(พ.ศ. 2522 - พ.ศ. 2524) ลำดับ  รายนาม  เริ่มวาระ สิ้นสุดวาระ  หมายเหตุ   เฮง สัมริน  7 มกราคม พ.ศ. 2522  27 มิถุนายน พ.ศ. 2524  (พรรคปฏิวัติประชาชนเขมร (PRPK)) ประธานสภาแห่งรัฐ(พ.ศ. 2524 - พ.ศ. 2536) ลำดับ  รายนาม  เริ่มวาระ สิ้นสุดวาระ  หมายเหตุ   เฮง สัมริน  27 มิถุนายน พ.ศ. 2524  6 เมษายน พ.ศ. 2535  (พรรคปฏิวัติประชาชนเขมร (PRPK))   เจีย ซิม  6 เมษายน พ.ศ. 2535  14 มิถุนายน พ.ศ. 2536  (พรรคปฏิวัติประชาชนเขมร (PRPK)) ประธานสภาสูงสุดแห่งชาติ(พ.ศ. 2534 - พ.ศ. 2536) ลำดับ  รายพระนาม  เริ่มวาระ สิ้นสุดวาระ  หมายเหตุ   เจ้านโรดมสีหนุ  23 ตุลาคม พ.ศ. 2534  24 กันยายน พ.ศ. 2536  (พรรคฟุนซินเปค (FUNCINPEC)) พระมหากษัตริย์แห่งราชอาณาจักรกัมพูชา(พ.ศ. 2536 - ปัจจุบัน) ลำดับ  รายพระนาม  เริ่มวาระ สิ้นสุดวาระ  หมายเหตุ   พระบาทสมเด็จพระบรมนาถนโรดมสีหนุ  24 กันยายน พ.ศ. 2536  7 ตุลาคม พ.ศ. 2547    เจีย ซิม (รักษาการ)  7 ตุลาคม พ.ศ. 2547  14 ตุลาคม พ.ศ. 2547  ประธานวุฒิสภา   พระบาทสมเด็จพระบรมนาถนโรดมสีหมุนี  14 ตุลาคม พ.ศ. 2547  ปัจจุบัน
# เคิร์ต รัสเซลล์
เคิร์ต โวเจล รัสเซลล์  เกิดเมื่อวันที่ 17 มีนาคม ค.ศ. 1951 เป็นนักแสดงและผู้กำกับชาวอเมริกัน เขาเริ่มแสดงในภาพยนตร์ฮอลลีวูดตั้งแต่ยังเด็ก ในยุคทศวรรษ 1960 และเริ่มมีผลงานภาพยนตร์ที่หลากหลายขึ้นเป็นต้นมา รวมถึงแสดงใน The Thing, Big Trouble in Little China, Escape from New York, Silkwood, Stargate, Backdraft, Tombstone, Vanilla Sky, และ Grindhouse
# ที่ใดมีสังคม ที่นั่นมีกฎหมาย
"ที่ใดมีสังคม ที่นั่นมีกฎหมาย"  เป็นภาษิตภาษาละตินทางกฎหมายที่ย่อมาจากความเต็มว่า "ที่ใดมีมนุษย์ ที่นั้นมีสังคม ที่ใดมีสังคม ที่นั้นมีกฎหมาย ด้วยเหตุนั้น ที่ใดมีมนุษย์ ที่นั้นจึงมีกฎหมาย"  เป็นภาษิตที่กล่าวถึงความสัมพันธ์อันแน่นแฟ้นระหว่างกฎหมายกับสังคม เพราะกฎหมายนั้นเกิดขึ้นจากสังคมและเพื่อสังคม ไม่อาจมีสังคมไหนจะธำรงอยู่ได้โดยไม่รู้สึกต้องการกฎเกณฑ์สำหรับจัดระเบียบพฤติการณ์ในสังคม

ความจับใจของภาษิตอยู่ตรงที่การบ่งบอกว่า มนุษยจำต้องมีกฎเกณฑ์เพื่อการใช้ชีวิต เพราะมนุษย์คือสัตว์สังคม ดังที่อริสโตเติลกล่าวว่าเพราะมนุษย์จำต้องใช้ชีวิตร่วมและมีปฏิกิริยาตอบโต้กับมนุษย์ผู้อื่น สังคมในยุคโรมันนับเป็นตัวอย่างที่ดีและเป็นรูปธรรมของภาษิตนี้ เพราะอย่างน้อยก็เป็นสังคมที่เจริญ มีการประมวลกฎหมายและจัดทำเป็นลายลักษณ์อักษร ซึ่งต่อมาก็ได้รับการปรับปรุงโดยพระเจ้าจัสติเนียนจนกลายเป็นรากฐานของระบบกฎหมายส่วนใหญ่ในโลกนี้
# ซามูเอล แอล. แจ็กสัน
ซามูเอล ลีรอย แจ็กสัน  เกิดเมื่อวันที่ 21 ธันวาคม ค.ศ. 1948 เป็นนักแสดงชาวอเมริกัน เขาได้รับการยกย่องอย่างกว้างขวางว่าเป็นหนึ่งในนักแสดงที่ได้รับความนิยมมากที่สุดในยุคของเขา ภาพยนตร์ที่เขาปรากฏตัวรวมแล้วทำเงินมากกว่า 27 พันล้านดอลลาร์สหรัฐทั่วโลก ทำให้เขาเป็นนักแสดงที่ทำเงินสูงสุดตลอดกาล (ไม่นับรวมบทบาทนักแสดงรับเชิญ) เขาเริ่มมีชื่อเสียงจากภาพยนตร์ เช่น มาอเมริกาน่าจะดี (1988), คนดีเหยียบฟ้า (1990), เกมอำมหิตข้ามโลก (1992), จูซ (1992), เมเนนซ์ทูโซไซตี (1993), โรมานซ์ ห่ามเดือด (1993), จูราสสิค พาร์ค กำเนิดใหม่ไดโนเสาร์ (1993) และ เฟรช (1994) แจ็กสันยังคงแสดงถึงความโดดเด่นจากการร่วมงานกับผู้กำกับ สไปก์ ลี  ในภาพยนตร์ สคูลเดซ (1988), ดูเดอะไรต์ติง (1989), โมเบตเทอร์บลูส์ (1990), จังเกิลฟีเวอร์ (1991), เปิดบัญชีแค้น (2013) และ ไชแรค (2015) และผู้กำกับ เควนติน แทแรนติโน ได้แก่ เขย่าชีพจรเกินเดือด (1994), แผนหักเหลี่ยมทลายแก็งมาเฟีย (1997), จังโก้ โคตรคนแดนเถื่อน (2012) และ 8 พิโรธ โกรธแล้วฆ่า (2015) แจ็กสันได้รับการเสนอชื่อใน รางวัลออสการ์ สาขานักแสดงสมทบชายยอดเยี่ยม จากบทบาทของเขาใน เขย่าชีพจรเกินเดือด สถาบันศิลปะภาพยนตร์และวิทยาการ ประกาศว่า แจ็กสันจะได้รับรางวัลออสการ์กิตติมศักดิ์ ในปี ค.ศ. 2021

แจ็กสันเป็นนักแสดงที่ปรากฏตัวในภาพยนตร์มากกว่า 150 เรื่อง บทบาทอื่น ๆ ของเขา ได้แก่ ดาย ฮาร์ด 3 แค้นได้ก็ตายยาก (1995), ยุติธรรม อำมหิต (1996), กลเกมอำมหิต (1996), อีฟส์บายู (1997), ไวโอลินเลือด (1998), คู่เจรจาฟอกนรก (1998), เฉียดชะตา...สยอง (2000), แชฟท์ ชื่อนี้มีไว้ล้างพันธุ์เจ้าพ่อ (2000) และภาพยนตร์ภาคต่อ/รีบูต ในปี ค.ศ. 2019, โค้ชคาร์เตอร์ ทุ่มแรงใจจุดไฟฝัน (2005), เลื้อยฉก เที่ยวบินระทึก (2006), คู่ป่วนมือปราบปืนหด (2010), คอง มหาภัยเกาะกะโหลก (2017) และ คนเหนือมนุษย์ (2019) แจ็กสันเป็นที่รู้จักอย่างกว้างขวางจากบทบาทเจได เมซ วินดู ใน สตาร์ วอร์ส ไตรภาคต้น (1999–2005) และต่อมาได้ให้เสียงตัวละครในภาพยนตร์แอนิเมชัน สตาร์ วอร์ส: สงครามโคลน (2008) แจ็กสันอนุญาตให้ใช้หน้าตาของเขาสำหรับตัวละคร นิก ฟิวรี ในเวอร์ชันอัลติเมตของ มาร์เวลคอมิกส์ ซึ่งต่อมาเขาได้แสดงเป็นฟิวรีในภาพยนตร์ของจักรวาลภาพยนตร์มาร์เวล จำนวน 11 เรื่อง โดยเริ่มต้นจากบทบาทนักแสดงรับเชิญใน ไอรอนแมน มหาประลัย คน เกราะ เหล็ก (2008) และเป็นนักแสดงรับเชิญในละครชุด ชี.ล.ด์. ทีมมหากาฬอเวนเจอร์ส เขาจะกลับมารับบทเดิมในละครชุดบนดิสนีย์+ ชื่อว่า ซีเครตอินเวชัน กำหนดออกอากาศในปี ค.ศ. 2022

แจ็กสันเป็นผู้ให้เสียงให้กับภาพยนตร์แอนิเมชัน, สารคดี, ละครชุดและวิดีโอเกมหลายเรื่อง เช่น ลูคัส เบสต์/โฟร์โซน ในภาพยนตร์ รวมเหล่ายอดคนพิทักษ์โลก (2004) และ รวมเหล่ายอดคนพิทักษ์โลก 2 (2018) ของพิกซาร์, วิปแลช ใน เทอร์โบ (2013), แอฟโฟร ซามูไร ในอนิเมะชุด แอฟโฟร ซามูไร (2007) และ แฟรง เทนเพนนี ในวิดีโอเกม แกรนด์เทฟต์ออโต: แซนแอนเดรียส์ (2004) ในปี ค.ศ. 2016 แจ็กสันเป็นผู้บรรยายของสารคดี ไอแอมนอตยัวร์นิโกร จากงานเขียนของ เจมส์ บอลด์วิน
# แหนม
แหนม เป็นชื่ออาหารอย่างหนึ่ง ทำด้วยเนื้อสัตว์ เช่น หมู หมักให้เปรี้ยวด้วยข้าว น้ำตาล เกลือ และดินประสิว รสชาติเปรี้ยวนั้นเกิดจากเชื้อจุลินทรีย์กลุ่มแล็กโตบาซิลลัสที่ก่อตัวจากการหมัก

แหนมมีหลายชนิด เช่น แหนมเนื้อหมู หูหมู แหนมซี่โครง แหนมที่ทำไว้นานเกินไปจะมีกลิ่นเปรี้ยวมากและมีเมือกไม่น่ารับประทาน นอกจากนี้ แหนมเป็นอาหารดิบ อาจมีพยาธิและแบคทีเรียควรปรุงให้สุกก่อนบริโภค ถ้าไว้ในอุณหภูมิห้อง จะเก็บได้ประมาณ 1 สัปดาห์ แต่ถ้าไว้ในตู้เย็น จะเก็บได้ราว 1 เดือนสีสวยใน “แหนม” ของแถมที่ต้องเลี่ยง

ภาคเหนือเรียกแหนมว่า จิ้นส้ม (จิ้น แปลว่าเนื้อ และส้ม แปลว่าเปรี้ยว)
# สุรชาติ พิสิฐวุฒินันท์
สุรชาติ พิสิฐวุฒินันท์ (ชื่อเดิม สุชาติ พิสิฐวุฒินันท์ โดยเปลี่ยนเมื่อต้นปี พ.ศ. 2554)สุริยันชิงแน่ ฟาดปากโรฮาส จากไทยรัฐ โปรโมเตอร์และเจ้าของค่ายมวย "นครหลวงโปรโมชั่น" (Nakornluang Promotion) เกิดในครอบครัวคนไทยเชื้อสายจีนที่จังหวัดนนทบุรี มีชื่อเล่นว่า "ฮุย" มีชื่อที่บุคคลในวงการมวยและสื่อมวลชนเรียกว่า "เสี่ยฮุย"

ด้วยความที่ชื่นชอบมวยเป็นพิเศษ ในวัยเรียนเคยหนีเรียนไปซ้อมมวย และขึ้นชกมวยสากลสมัครเล่นรวมถึงมวยสากลอาชีพ ทำสถิติชนะรวด 5 ครั้ง รวมถึงเคยเป็นคู่ซ้อมของ เวนิส บ.ข.ส. แชมป์โลกชาวไทยคนที่ 4 มาแล้วประวัติจากนิตยสารโลกกำปั้น (พ.ศ. 2542) 

นอกจากธุรกิจมวยแล้ว นายสุรชาติยังร่วมเป็นเจ้าของ บริษัท นนทนันท์ เอ็นเตอร์เทนเม้นท์ จำกัด  ซึ่งดำเนินธุรกิจภาพยนตร์และโรงภาพยนตร์หลายแห่งร่วมกับพี่น้อง เช่น นายสุพจน์ พิสิฐวุฒินันท์ อดีตนายกสมาพันธ์ภาพยนตร์แห่งชาติ  มีโรงภาพยนตร์ในเครือมากมายกว่า 30 โรง เช่น นครหลวงราม่า ที่ศูนย์การค้านครหลวง เขตบางกอกน้อย, ผึ้งหลวงราม่า, NK THX เป็นต้น (ปัจจุบันได้เลิกกิจการไปหมดแล้ว)นนทนันท์ใช้หนังเกาหลีทำตลาด

ในทางด้านวงการมวยไทย มีค่ายมวยของตนเอง คือ "ค่ายเฉลิมศรี" ที่ตั้งในเขตจังหวัดนนทบุรี ซึ่งนักมวยหลายคนต่อมาได้กลายเป็นแชมป์โลกมวยสากลในสถาบันเล็กหลายคน เช่น จ้าวสิงห์ทอง เฉลิมศรี, สุวัจชัย นครหลวงโปรโมชั่น และมวยสากลนักมวยที่ประสบความสำเร็จที่สุด คือ วีระพล นครหลวงโปรโมชั่น อดีตแชมป์โลกรุ่นแบนตั้มเวทของสภามวยโลก (WBC) และนักมวยในปัจจุบันในสังกัด ได้แก่ สุริยัน ศ.รุ่งวิสัย และศรีสะเกษ ศ.รุ่งวิสัย เป็นต้น

นายสุรชาติเป็นผู้จัดการที่ได้ชื่อว่าลงทุนลงแรงมากสำหรับนักมวย บางครั้งจะสวมนวมและเฮดการ์ดลงนวมซ้อมกับนักมวยด้วยตัวเอง ปัจจุบัน มี นายโชคชัย พิสิฐวุฒินันท์ บุตรชายคนโต และนายเธียรชัย พิสิฐวุฒินันท์ บุตรชายคนรอง เข้ามาช่วยดูแลกิจการด้วย
# เมืองเทศมณฑล
เมืองเทศมณฑล หรือ เมืองหลวงของเทศมณฑล  คือ “เมืองหลวง” ของเทศมณฑลในสหราชอาณาจักรหรือในสาธารณรัฐไอร์แลนด์ “เมืองเทศมณฑล” มักจะเป็นที่ตั้งขององค์การบริหารและองค์การยุติธรรมหรือเป็นเมืองที่ก่อตั้งมานานจนกลายเป็นเมืองหลักของเทศมณฑลโดยปริยาย แต่ความหมายของ “เมืองเทศมณฑล” เปลี่ยนไปจากความหมายเดิมที่เป็นเมืองศูนย์กลางการบริหารของเทศมณฑล และอันที่จริงแล้ว “เมืองเทศมณฑล” หลายเมืองในปัจจุบันมิได้มีส่วนเกี่ยวข้องกับการบริหารเช่นเมืองเทศมณฑลดาร์บีที่บริหารโดยรัฐบาลท้องถิ่นระดับเดียวที่แยกจากเทศมณฑลดาร์บิเชอร์ นอกจากนั้นเมืองเทศมณฑลหลายเมืองก็ยังมีฐานะเป็น “นคร” แต่เมืองเหล่านี้ก็ยังเรียกว่า “เมืองเทศมณฑล” ไม่ว่าจะมีฐานะเป็นนครหรือไม่

ข้อที่น่าสังเกตคือ แคนาดาตะวันออกและสหรัฐอเมริกาใช้คำว่า “County seat” แทนความหมายนี้ แต่ในรัฐลุยเซียนาใช้คำว่า “Parish seat” แทน
# วุร์สเตอร์เชอร์
วุร์สเตอร์เชอร์ (เขียนย่อ Worcs) เป็นเทศมณฑลในอังกฤษในสหราชอาณาจักรที่ตั้งอยู่ทางมิดแลนด์สตะวันตกของอังกฤษ ระหว่าง ค.ศ. 1974 ถึง ค.ศ. 1998 วุร์สเตอร์เป็นเมืองในแฮรฟอร์ดและวูลสเตอร์

วุร์สเตอร์เชอร์มีเขตแดนติดกับมณฑลแฮรฟอร์ดเชอร์, มณฑลชร็อพเชอร์, มณฑลสตาฟฟอร์ดเชอร์, มณฑลเวสต์มิดแลนด์, มณฑลวอริคเชอร์ และมณฑลกลอสเตอร์เชอร์ ทางด้านตะวันตกติดกับมาลเวิร์น ฮิลล์ส (Malvern Hills) ที่เป็นที่ตั้งของเมืองมาลเวิร์น ฮิลล์สที่เป็นเมืองบ่อน้ำแร่ ทางด้านด้านตะวันตกของเนินเป็นมณฑลแฮรฟอร์ดเชอร์และทางเหนือของค็อตสวอลด์ส (Cotswolds) ด้านตะวันตกติดกับมณฑลวอริคเชอร์ แม่น้ำสำคัญสองสายที่ไหลผ่านคือแม่น้ำเซเวิร์น และแม่น้ำเอวอน วุร์สเตอร์เชอร์มีประชาชนรวมทั้งสิ้นประมาณ 555,600 คน ในเนื้อที่ 1,741 ตารางกิโลเมตร 

วุร์สเตอร์เชอร์แบ่งการปกครองเป็นหกอำเภอ: วุร์สเตอร์, มาลเวิร์น ฮิลล์ส, ไวร์ฟอเรสต์, บรอมสโกรฟ, เรดดิทช และวิชเอวอน โดยมีวุร์สเตอร์เป็นศูนย์กลางการปกครอง 

เมืองสำคัญๆ อื่นๆ นอกไปจากวุร์สเตอร์ก็ได้แก่คิดเดอร์มินสเตอร์, บรอมโกรฟ, เมืองมาลเวิร์น ฮิลล์ส, เพอร์ชอร์, อีฟแชม และเรดดิทช ทางด้านใต้ของมณฑลยังเป็นบริเวณที่เป็นชนบทเป็นส่วนใหญ่

ภาษาที่พูดในวุร์สเตอร์เชอร์มีสำเนียงท้องถิ่น (dialect) หลายสำเนียง ทางด้านเหนือของมณฑลเช่นเรดดิทชและคิดเดอร์มินสเตอร์มีสำเนียงที่มาจากเบอร์มิงแฮมที่เรียกว่า “Brummie accent” ส่วนบริเวณอื่นของมณฑลยังคงใช้สำเนียงเวสต์คันทรี บรอมโกรฟและบางส่วนของเรดดิทชนำสำเนียงเบอร์มิงแฮมมาแปลงกลายเป็นสำเนียงท้องถิ่นที่เป็นเอกลักษณ์แก่บริเวณนั้น
# อีเห็นหน้าขาว
อีเห็นหน้าขาว หรือ อีเห็นหูด่าง  เป็นสัตว์จำพวกชะมดและอีเห็น มีชื่อวิทยาศาสตร์ว่า Arctogalidia trivirgata มีรูปร่างหน้าตาคล้ายอีเห็นเครือ (Paguma larvata) แต่มีขนาดเล็กกว่า มีสีขนที่แตกต่างหลากหลายออกไป ในบางตัวอาจมีสีน้ำตาลแดง บางตัวเป็นสีน้ำตาลดำ มีลักษณะเด่นคือ ขอบใบหูจะมีสีขาว บริเวณหลังมีแถบสีดำ 3 เส้นพาดเป็นทางยาวจนถึงโคนหาง บางตัวอาจมีลายเส้นสีขาวพาดยาวมาจรดปลายจมูก หางมีความยาวมากใช้สำหรับทรงตัวบนต้นไม้ ตัวเมียจะมีเต้านม 2 คู่ และมีต่อมกลิ่นด้วย

มีความยาวลำตัวและหัว 43-53 เซนติเมตร ความยาวหาง 51-56 เซนติเมตร น้ำหนัก 2-2.5 กิโลกรัม

มีการกระจายพันธุ์ตั้งแต่รัฐอัสสัม, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะชวาและเกาะบอร์เนียว มีชนิดย่อยทั้งหมด 14 ชนิด (ดูในตาราง)

มีพฤติกรรมอาศัยอยู่ในป่าที่อุดมสมบูรณ์ เช่น ป่าดิบชื้น, ป่าเบญจพรรณ ใช้ชีวิตส่วนใหญ่ตามลำพังและหากินบนต้นไม้เป็นส่วนใหญ่ ยกเว้นในช่วงผสมพันธุ์หรือมีลูกอ่อนที่จะอยู่ด้วยกันเป็นคู่  ออกหากินในเวลากลางคืน มีความปราดเปรียวว่องไวกว่าอีเห็นธรรมดา (Paradoxurus hermaphroditus) มาก โดยมักล่าสัตว์ที่อยู่บนต้นไม้เป็นอาหาร เช่น หนู, กระรอก, นก และช่วยควบคุมปริมาณกระรอกที่ทำลายสวนมะพร้าวไม่ให้มีมากไป สามารถผสมพันธุ์ได้ทั้งปี ใช้เวลาตั้งท้องนาน 45 วัน ออกลูกครั้งละ 2-3 ตัว

ไม่จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง
# อีเห็นเครือ
อีเห็นเครือ  สัตว์จำพวกชะมดและอีเห็นชนิดหนึ่ง มีชื่อวิทยาศาสตร์ว่า Paguma larvata จัดเป็นสัตว์ขนาดใหญ่ในสัตว์จำพวกนี้ ขนตามลำตัวสีน้ำตาลเข้ม ไม่มีจุดหรือลวดลายใด ๆ บริเวณท้องมีสีอ่อนกว่าส่วนหลัง หลังหูและหลังคอมีสีเข้ม ม่านตามีสีน้ำตาลแดง มีหนวดเป็นเส้นยาวบริเวณจมูกและแก้ม ตัวผู้มีขนาดใหญ่กว่าตัวเมียเล็กน้อย ตัวเมียมีเต้านม 2 คู่

ขนาดลำตัวและหัวยาว 50.8-76.2 เซนติเมตร ความยาวหาง 50.8-63.6 เซนติเมตร น้ำหนัก 3-5 กิโลกรัม

มีการกระจายพันธุ์ที่กว้างขวาง พบตั้งแต่ภาคเหนือของอินเดีย, ปากีสถาน, ตะวันออกของอัฟกานิสถาน, ตะวันออกของจีนรวมทั้งเกาะไต้หวัน, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะบอร์เนียว, ตะวันตกของพม่า, สิกขิม, ภูฐาน, เนปาล มีชนิดย่อยทั้งหมด 4 ชนิด (ดูในตาราง)

สามารถปรับตัวให้อยู่ในสภาพแวดล้อมที่หลากหลายได้ ตั้งแต่ป่าเบญจพรรณ, ป่าดิบแล้ง ไปจนถึงชายป่าที่ติดกับพื้นที่ทำการเกษตรกรรม สามารถปีนต้นไม้ได้คล่องแคล่ว และจะใช้เวลาส่วนใหญ่บนต้นไม้ โดยจะกินทั้งพืชและสัตว์ แต่ในบางครั้งอาจมาหากินบนพื้นดินด้วย จากการศึกษาในเนปาลพบว่า มีการผสมพันธุ์กันในฤดูร้อน โดยในช่วงปลายฤดูฝนอีเห็นเครือตัวเมียจะสร้างรังในโพรงไม้ เพื่อใช้เลี้ยงดูลูกอ่อน ใช้เวลาตั้งท้องนาน 2 เดือน ออกลูกครั้งละ 2-4 ตัว

อีเห็นเครือถูกสันนิษฐานว่าเป็นสัตว์ที่เป็นต้นตอแพร่เชื้อของโรคซาร์สที่ระบาดในฮ่องกงและจีนแผ่นดินใหญ่ ในช่วงปี พ.ศ. 2546 เพราะชาวจีนนิยมกินเนื้ออีเห็นเครือและสัตว์ในตระกูลนี้

ถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง
# พระเจ้าโจวโยว
พระเจ้าโจวโยว เป็นกษัตริย์องค์ที่ 12 แห่งราชวงศ์โจว และองค์สุดท้ายของราชวงศ์โจวตะวันตก พระองค์ครองราชย์ใน 781 ถึง 771 ปีก่อน ค.ศ.

 ประวัติ 
เมื่อ 780 ปีก่อนคริสต์ศักราช เกิดแผ่นดินไหวครั้งรุนแรงที่กวานจง ทำให้ผู้พยากรณ์ชื่อ ปั๋ว หยางฝู่  ถือเป็นลางบอกเหตุถึงการล่มสลายของราชวงศ์โจว

จากนั้นเมื่อ 779 ปีก่อนคริสต์ศักราช นางสนมชื่อเปา ซื่อเข้ามายังพระราชวังและกลายเป็นที่โปรดปรานของพระเจ้าโจวโยว ทั้งคู่มีพระราชโอรสนามปั๋วฝูRevised Chinese Dictionary, Ministry of Education, Taiwan พระเจ้าโจวโยวถอดถอน กับมกุฎราชกุมาร อี้จิ้ว และแต่งตั้งเปา ซื่อ และปั๋วฝู เป็นพระมเหสีและองค์รัชทายาทองค์ใหม่

เชินโหว พระบิดาของเชินโฮ่ว ทรงพิโรธต่อการถอดถอนพระธิดากับพระนัดดา และขี่ม้าไปโจมตีพระราชวังพระเจ้าโจวโยวกับชนร่อนเร่เฉวี่ยนหรง พระเจ้าโจวโยวจึงขอความช่วยเหลือด้วยการใช้หอส่งสัญญาณที่มีการใช้งานอย่างผิด ๆ แต่ไม่มีใครปรากฏตัว ท้ายที่สุดพระองค์กับปั๋วฝูจึงถูกปลงพระชนม์ และเปาซื่อจึงถูกคุมตัวไว้Cambridge History of Ancient China,1999, pages 546 and 551

หลังพระเจ้าโจวโยวสวรรคต บรรดาขุนนาง ซึ่งรวมถึงเชินโหว เจิงโหว  และ สนับสนุนให้เจ้าชายอี้จิ้วที่ถูกถอดถอน ขึ้นคอรงราชย์เป็นพระเจ้าโจวผิงจู๋ชูจี้เหนียน เพื่อสืบราชวงศ์โจวต่อ เนื่องจากฮ่าวจิง เมืองหลวงประสบความเสียหายอย่างหนัก และตั้งอยู่ใกล้กับชนร่อนเร่เฉวี่ยนหรงที่เป็นภัย ทำให้ใน 771 ปีก่อนคริสต์ศักราช พระเจ้าโจวผิงจึงย้ายเมืองหลางไปทางตะวันออกที่ลั่วหยาง จึงถือเป็นจุดเริ่มต้นของราชวงศ์โจวตะวันออกและนำไปสู่ยุควสันตสารทที่กินระยะเวลามากกว่า 300 ปีPhương Thi Danh (2001), Niên biểu lịch sử Trung Quốc

ในวรรณกรรม
ในฉื่อจี้บันทึกว่า พระนางเปาซื่อไม่สามารถยิ้มได้ง่าย ทำให้หลังพระเจ้าโจวโยวพยายามไปหลายวิธีและล้มเหลว พระองค์จึงพยายามทำให้พระมเหสีองค์โปรดพอใจด้วยการจุดไฟสัญญาณและหลอกให้บรรดาเจ้าแคว้นคิดว่าชนร่อนเร่เฉวี่ยนหรงจะเข้ามาโจมตี บรรดาเจ้าแคว้นที่เดินทางเข้ามาในพระราชวังกลับพบแค่เปาซื่อหัวเราะใส่ แม้ว่าหลังจากพระเจ้าโจวโยวทำให้เปาซื่อพอพระทัยแล้ว พระองค์ยังคงใช้หอจุดไฟสัญญาณอย่างผิด ๆ และทำให้บรรดาเจ้าแคว้นไม่เชื่อมั่นพระองค์อีกต่อไปSima Qian, Shiji, "Basic Annals of Zhou"; quote: (褒姒不好笑，幽王欲其笑萬方，故不笑。幽王為烽燧大鼓，有寇至則舉烽火。諸侯悉至，至而無寇，褒姒乃大笑。幽王說之，為數舉烽火。其後不信，諸侯益亦不至。). Chapter 1
# พระเจ้าโจวผิง
พระเจ้าโจวผิง  พระนามเดิม จี้ อี้จิ้ว เป็นกษัตริย์องค์ที่ 13 แห่งราชวงศ์โจว และปฐมกษัตริย์แห่งราชวงศ์โจวตะวันออกSima Qian. Records of the Grand Historian, "Zhou Dynasty Annals". เป็นพระราชโอรสในพระเจ้าโจวโยว และ พระมเหสีเฉิน (申后)

เมื่อพระราชบิดาสวรรคตและราชวงศ์โจวตะวันตกล่มสลายลง เหล่าเชื้อพระวงศ์และขุนนางข้าราชการ ได้พร้อมใจกันเชิญพระองค์ขึ้นครองราชย์สืบต่อ ทรงพระนามว่า พระเจ้าโจวผิงและโปรดให้ย้ายราชธานีมาอยู่ที่ลั่วหยาง ซึ่งอยู่ทางตะวันออกของเมืองหลวงเดิม ทรงครองราชย์ยาวนานถึง 51 ปีจึงสวรรคต เมื่อ 720 ปีก่อนคริสตกาล จากนั้นพระราชนัดดาของพระองค์จึงขึ้นครองราชย์สืบต่อมา เป็น พระเจ้าโจวฮวน